CELEX: 22019D0751
Language: sk
Date: 2017-07-07 00:00:00
Title: Rozhodnutie Spoločného výboru EHP č. 144/2017 zo 7. júla 2017, ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP [2019/751]

16.5.2019   
               
               
                  SK
               
               
                  Úradný vestník Európskej únie
               
               
                  L 128/44
               
            
         ROZHODNUTIE SPOLOČNÉHO VÝBORU EHP
         č. 144/2017
         zo 7. júla 2017,
         ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP [2019/751]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie rozhodnutie Komisie (EÚ) 2016/1250 z 12. júla 2016 podľa smernice Európskeho parlamentu a Rady 95/46/ES o primeranosti ochrany poskytovanej štítom na ochranu osobných údajov medzi EÚ a USA (1), sa má začleniť do Dohody o EHP.
                  
               
                     (2)
                  
                  
                     Príloha XI k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XI k Dohode o EHP sa za bod 5ep (vykonávacie rozhodnutie Komisie 2013/65/EÚ) vkladá tento bod:
            
                        „5eq.
                     
                     
                        32016 D 1250: vykonávacie rozhodnutie Komisie (EÚ) 2016/1250 z 12. júla 2016 podľa smernice Európskeho parlamentu a Rady 95/46/ES o primeranosti ochrany poskytovanej štítom na ochranu osobných údajov medzi EÚ a USA (Ú. v. EÚ L 207, 1.8.2016, s. 1).“
                     
                  
         
            Článok 2
            Znenie vykonávacieho rozhodnutia (EÚ) 2016/1250 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 8. júla 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 7. júla 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 207, 1.8.2016, s. 1.
         
            (*1)  Ústavné požiadavky neboli oznámené.
      
      
         
            Spoločné vyhlásenie zmluvných strán k rozhodnutiu č. 144/2017, ktorým sa vykonávacie rozhodnutie Komisie (EÚ) 2016/1250 podľa smernice Európskeho parlamentu a Rady 95/46/ES o primeranosti ochrany poskytovanej štítom na ochranu osobných údajov medzi EÚ a USA začleňuje do dohody
            Vo vykonávacom rozhodnutí (EÚ) 2016/1250 sa stanovuje, že pokiaľ ide o spracovanie údajov o ľudských zdrojoch zhromaždených v rámci pracovnoprávneho vzťahu, alebo ak sa organizácia dobrovoľne podrobila dohľadu orgánov pre ochranu osobných údajov, organizácie osvedčené v rámci štítu na ochranu osobných údajov medzi EÚ a USA dodržia odporúčania európskych orgánov pre ochranu údajov. Tieto odporúčania sa poskytnú prostredníctvom neformálneho výboru orgánov pre ochranu osobných údajov ustanoveného na úrovni Únie orgánmi pre ochranu osobných údajov na základe ich právomoci organizovať si prácu a navzájom spolupracovať.
            Pokiaľ ide o prípady, ktoré by spadali do právomoci amerického ombudsmana pre štít na ochranu osobných údajov, sťažnosti fyzických osôb a ďalšia korešpondencia sa budú uskutočňovať prostredníctvom centralizovaného orgánu EÚ zaoberajúceho sa sťažnosťami fyzických osôb, ktorý bude pozostávať z orgánov Únie pre ochranu osobných údajov.
            Zmluvné strany chápu, že účasť orgánov pre ochranu osobných údajov v takýchto orgánoch je potrebná na to, aby sa rešpektovali právomoci týchto orgánov vypočuť sťažnosti podané akoukoľvek osobou v súvislosti s ochranou jej práv a slobôd, pokiaľ ide o spracovanie osobných údajov a vykonávať vyšetrovacie a intervenčné právomoci, ktoré sa im udelili podľa smernice 95/46/ES.
            Smernica 95/46/ES bola začlenená do Dohody o EHP, a preto sú štáty EZVO povinné zaručiť úplný výkon ich právomocí v oblasti dohľadu ich orgánmi pre ochranu osobných údajov, a to aj pokiaľ ide o prenos osobných údajov do tretích krajín. Zmluvné strany chápu, že orgány štátov EZVO pre ochranu osobných údajov by mali byť schopné zapojiť sa do neformálneho výboru orgánov pre ochranu osobných údajov a orgánu EÚ zaoberajúceho sa sťažnosťami fyzických osôb, ako sa uvádza v štíte na ochranu osobných údajov medzi EÚ a USA s cieľom zabezpečiť zbližovanie postupov dohľadu a homogénnu ochranu práv a slobôd jednotlivcov v celom EHP.
            Za podmienok stanovených vo vykonávacom rozhodnutí (EÚ) 2016/1250 budú mať dotknuté osoby z EÚ prístup k mechanizmu nápravy poslednej inštancie, t. j. výboru pre štít na ochranu osobných údajov, pokiaľ ide o zvyšné nároky, ktoré neboli vyriešené prostredníctvom konzultácií s príslušnou organizáciou alebo prostredníctvom zapojenia ich orgánov pre ochranu osobných údajov alebo ministerstva obchodu Spojených štátov. Výbor pre štít na ochranu osobných údajov bude pozostávať z rozhodcov vybraných stranami zo zoznamu, ktorý vypracovala Európska komisia a Ministerstvo obchodu USA.
            Zmluvné strany chápu, že Komisia bude konzultovať so štátmi EZVO zloženie zoznamu rozhodcov, a pred vymenovaním týchto rozhodcov zohľadnia stanovisko členských štátov EZVO.